Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 1296/05/8803	Košice II, 13.11.2013
EEČ : 2-64-377-2013

U Z N E S E N I E

Trestná vec:	obvinený XXXXX 
Trestný čin:	výtržníctvo podľa § 202 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, 
V trestnej veci vedenej pre trestné činy ublíženia na zdraví podľa § 9 ods. 2, § 222 ods. 1 Trestného zákona č. 140/1961 Zb. účinného v čase spáchania činu a výtržníctva podľa § 202 ods. 1 Trestného zákona č. 140/1961 Zb. účinného v čase spáchania činu, ktorých sa mal dopustiť XXXXX na tom skutkovom základe, že v Košiciach, na ul. XXXXX, dňa 01.08.2005 v čase okolo 11.30 hod., pred objektom baru XXXXX, po vzájomnej a spoločnej dohode s XXXXX, XXXXX, XXXXX a XXXXX a s ďalšími doposiaľ nestotožnenými osobami, za pomoci rôznych predmetov a to nožov, baseballových palíc, tyčí a teleskopických obuškov, fyzicky napadli XXXXX, nar. XXXXX, bytom XXXXX, ul. XXXXX č. 11, XXXXX, nar. XXXXX bytom XXXXX,  ul. XXXXX č. 2 a XXXXX, nar. XXXXX, bytom XXXXX č. 1, a taktiež týmito predmetmi ohrozovali aj Jozefa a XXXXX, XXXXX, XXXXX, XXXXX, XXXXX a XXXXX, ktorí boli prítomní pri útoku, pričom obv. XXXXX sa snažil udrieť XXXXX teleskopickým obuškom do oblasti hlavy, avšak úder poškodený odrazil nastavením ľavej ruky, do ktorej ju zasiahol, obv. XXXXX pomocou baseballovej palice udrel XXXXX do oblasti hlavy a obv. XXXXX baseballovou palicou udrel XXXXX do oblasti temena hlavy, čím takto poškodenému XXXXX bola spôsobená otvorená trieštivá zlomenina tela lakťovej kosti vľavo s posunom kostených úlomkov s dobou liečenia a práceneschopnosti minimálne 62 dní a poškodení XXXXX a XXXXX utrpeli ľahké zranenia s dobou liečenia do 7 dní, pritom počas incidentu sa obvinení vyhrážali poškodeným a ostatným prítomným osobám likvidáciou, čím takto u nich vzbudili dôvodnú obavu o ich život a zdravie,

lebo je nepochybné, že skutok nespáchal obvinený

Odôvodnenie:
Uzneseniami vyšetrovateľa OR PZ Úradu justičnej a kriminálnej polície XXXXX XXXXX, sp. zn. ORP-XXXXX-OVK-K2-2005 zo dňa 03.08.2005 bolo podľa § 160 ods. 1 Trestného poriadku č. 141/1961 Zb. v znení neskorších predpisov začaté trestné stíhanie a zo dňa 04.08.2005 bolo podľa § 163 ods. 1 Trestného poriadku č. 141/1961 Zb. v znení neskorších predpisov bolo XXXXX, XXXXX, XXXXX, XXXXX a XXXXX vznesené obvinenie za trestné činy násilia proti skupine obyvateľov a proti jednotlivcovi podľa § 9 ods. 2, § 197a ods. 1 Trestného zákona č. 140/1961 Zb. účinného v čase spáchania činu, ublíženia na zdraví podľa § 9 ods. 2, § 222 ods. 1 Trestného zákona č. 140/1961 Zb. účinného v čase spáchania činu a výtržníctva podľa § 202 ods. 1 Trestného zákona č. 140/1961 Zb. účinného v čase spáchania činu, ktorých sa mali dopustiť na tom skutkovom základe, že v Košiciach, na ul. XXXXX, dňa 01.08.2005 v čase okolo 11.30 hod., pred objektom baru XXXXX, po vzájomnej a spoločnej dohode s ďalšími doposiaľ nestotožnenými osobami, za pomoci rôznych predmetov a to nožov, baseballových palíc, tyčí a teleskopických obuškov, fyzicky napadli XXXXX, nar. 13.06.1976, bytom XXXXX, ul. XXXXX č. 11, XXXXX, nar. XXXXX, bytom XXXXX,  ul. XXXXX č. 2 a XXXXX, nar. XXXXX, bytom XXXXX č. 1, a taktiež týmito predmetmi ohrozovali aj Jozefa a XXXXX, XXXXX, XXXXX, XXXXX, XXXXX a XXXXX, ktorí boli prítomní pri útoku, pričom obv. XXXXX sa snažil udrieť XXXXX teleskopickým obuškom do oblasti hlavy, avšak úder poškodený odrazil nastavením ľavej ruky, do ktorej ju zasiahol, obv. XXXXX pomocou baseballovej palice udrel XXXXX do oblasti hlavy a obv. XXXXX baseballovou palicou udrel XXXXX do oblasti temena hlavy, čím takto poškodenému XXXXX bola spôsobená otvorená trieštivá zlomenina tela lakťovej kosti vľavo s posunom kostených úlomkov s dobou liečenia a práceneschopnosti minimálne 62 dní a poškodení XXXXX a XXXXX utrpeli ľahké zranenia s dobou liečenia do 7 dní, pritom počas incidentu sa obvinení vyhrážali poškodeným a ostatným prítomným osobám likvidáciou, čím takto u nich vzbudili dôvodnú obavu o ich život a zdravie.
  
XXXXX spáchanie skutku kategoricky poprel a na svoju obranu uviedol, že dňa 01.8.2005 v čase okolo 12.00 hod. prišli k nemu kamaráti XXXXX a XXXXX, nakoľko mali ísť spoločne trénovať do posilňovne. Nasadol k nim do vozidla, pričom XXXXX bol vodič a XXXXX spolujazdec a on sedel vzadu za Vladom. Keď prechádzali okolo K-klubu, z ničoho nič ich zablokovali tri vozidlá, a to Mercedes E, VW Passat a Seat.  Následne ich vozidlo zo všetkých strán obkľúčili asi 20 muži, z ktorých traja mali kukly na hlavách a v rukách mali aj zbrane. Ostatní mali aj nejaké dlhé železné tyče a týmito začali rozbíjať auto. Jeden dvojmetrový holohlavý muž sa zohol k jeho rozbitému oknu, ľavou rukou ho chytil za tričko a cez rozbité okno ho vytiahol do úrovne ramien a pištoľou ho udieral do hlavy. Ďalší otvorili dvere, a tak ho vytiahli von z auta, načo ho niekoľko metrov ťahali po zemi a potom bili hlava-nehlava železnými tyčami s ostrým zakončením, avšak nevie tieto osoby identifikovať, každý sa ho snažil udrieť. Boli tam aj nejaké dvojčatá, z ktorých jeden ho pištoľou udrel do hlavy a druhý ho chcel loveckým nožom bodnúť. Následne ho jeho kamaráti XXXXX a XXXXX z tej mely odtiahli preč a utiekli medzi bloky po pravej strane na ul. Považskej. Keď útočníci odišli, oni sa vrátili k ich vozidlu a z miesta odišli preč. Z uvedených útočníkov nepoznal ani jednu osobu. Spoluobvinených XXXXX, XXXXX, XXXXX vôbec nepozná. Pozná len XXXXX, avšak dňa 01.08.2005 ho nevidel, ani nestretol. Teda uznesenie o vznesení obvinenia sa nezakladá na pravde, pretože oni nikoho nenapadli, naopak oni boli napadnutí. 
 
Výpoveď obv. XXXXX potvrdili aj svedkovia XXXXX a XXXXX. 

XXXXX Szabó k veci uviedol, že ich napadlo asi 15 osôb s rôznymi predmetmi, a to baseballovými palicami, kovovými tyčami a nožmi, pričom viacerí mali v rukách aj strelné zbrane, pištole. Počas toho ako XXXXX viacerí súčasne na zemi bili, počul ako niekto z uvedených kričal, že zabite Marcela. Následne sa snažili pomôcť XXXXX a útočníkov od neho oddeliť, čo sa im aj napokon podarilo, zodvihli ho zo zeme a utekali s ním za obytný blok. Útočiace osoby vôbec nepoznal a ani nevedel prečo boli napadnutí. Mená XXXXX, XXXXX, XXXXX mu nič nevravia. XXXXX je jeho rodinný príbuzní a udržia s ním dobré vzťahy. 

	Zhodne vypovedal aj svedok XXXXX, ktorý uviedol, že dňa 01.08.2005 v čase okolo 12.00 hod. išiel spolu s XXXXX a XXXXX na svojom motorovom vozidle Škoda Felícia na tréning na sídlisko Ťahanovce do Sqash centra. Cestou ešte šli na Terasu k tete XXXXX, u ktorej mal veci na cvičenie, kedy niekde za OC XXXXX ich zablokovali 2 vozidlá a to zn. Mercedes a zn. VW Passat, pričom Mercedes ich zablokoval spredu asi pravou stranou vozidla a VW Passat  bokom z jeho strany vodiča. Z uvedených vozidiel povyskakovali osoby s kuklami na hlavách aj bez nich, bolo ich asi desať a mali baseballové  pálky, tyče, nože a poniektorí mali aj pištole. Tieto osoby mu začali rozbíjať auto, okná z každej strany. XXXXX vytiahli z auta a začali ho biť. Všimol si že jeden z útočníkov ho pištoľou udrel po hlave a taktiež ho palicami a tyčami hlava-nehlava bili po celom tele. Spolu s XXXXX sa snažili XXXXX pomôcť pretože to vyzeralo tak, že ho môžu aj zabiť, pričom aj jeho začali biť palicami a tyčami hlava-nehlava. On si len chránil hlavu, nikoho neudrel. Počas bitky ho jeden z útočníkov nožom pichol do predlaktia ľavej ruky. Počas bitky aj počul ako jeden z útočníkov kričal: „Zabite, dobite, zastreľte XXXXX“. Napokon sa im podarilo XXXXX z tej bitky vytiahnuť a všetci traja utekali medzi obytné bloky, kde počkali pokiaľ útočníci odišli a potom sa vrátili k ich autu a rýchlo z miesta odišli. Z útočníkov nikoho nepoznal. XXXXX, XXXXX a XXXXX nepozná. XXXXX pozná z videnia, nakoľko je rodina XXXXX. 

Zranenia obv. XXXXX a svedka XXXXX sú objektivizované aj lekárskymi správami na č.l. 443-444.

Zhodnotiac vykonané dôkazy ako i všetky okolnosti prípadu jednotlivo i v ich súhrne podľa § 2 ods. 12 Trestného poriadku som dospel k záveru, že skutok sa skutočne stal, nebola však objektívne žiadnym priamym, resp. nepriamym dôkazom preukázaná aktívna účasť aj obv. XXXXX na tomto skutku. Naopak, obvinený mal byť napadnutý a zachránený svedkami XXXXX a XXXXX. 

Podľa § 215 ods. 1 písm. c) Trestného poriadku prokurátor zastaví trestné stíhanie, ak je nepochybné, že skutok nespáchal obvinený. 

S poukazom na všetky uvedené skutočnosti bolo potrebné rozhodnúť v zmysle výrokovej časti tohto uznesenia a trestné stíhanie proti obv. XXXXX podľa § 215 ods. 1 písm. c) Trestného poriadku zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor